**LAVAHIRMUT RY TOIMINTAKERTOMUS VUODELTA 2021**

**Yleistä** Vuosi 2021 oli yhdistyksen kymmenes toimintavuosi.

 Vuosi alkoi koronapandemian osalta lähes samanlaisissa tunnelmissa kuin edellinen vuosi päättyi. Valtakunnalliset ja paikalliset ohjeet ja suositukset rajoittivat edelleen elämäämme.

 Lavahirmut ry:n hallitus suunnitteli jäsenkursseja, joita kevään aikana jouduimme yksi toisensa perään peruuttamaan ja siirtämään kokoontumisrajoitusten vuoksi. Aivan loppukeväästä valtakunnallisia rajoituksia purettiin hieman, ja aikuisten ryhmäliikunta ulkona sallittiin. Vasta syksyllä päästiin jälleen tanssikurssien pariin.

 Yhdistyksen talous on toimintavuotena ollut vakaa, koska kiinteitä kuluja on hyvin niukasti. Tiedotuskanavina on pidetty yhdistyksen omia nettisivuja osoitteessa [www.lavahirmut.fi](http://www.lavahirmut.fi/) sekä sähköpostiviestintää suoraan jäsenille.

 Lisäksi yhdistyksellä on julkiset Facebook-sivustot.

Jäsenet Yhdistyksen jäsenmäärä vuoden lopussa oli 70 varsinaista jäsentä. Jäsenmaksun suuruus oli 40 euroa ja liittymismaksu 20 euroa, sekä kannatusjäsenmaksu 100 euroa.

Kokoukset Kevätkokous pidettiin poikkeuksellisesti etäkokouksena teams-ohjelman kautta 25.5.21. Osanottajia kokouksessa oli yhdeksän yhdistyksen jäsentä.

Syyskokous pidettiin 20.11.21. Osanottajia kokouksessa oli 24 jäsentä.

Hallitus kokoontui 7 kertaa, lisäksi hallitus on pitänyt kolme teams-kokousta, käynyt keskusteluja sähköpostissa (pöytäkirja 3/2022) ja suljetussa WhatsApp-ryhmässä.

Hallitukseen kuuluivat seuraavat jäsenet: Sanna Akkanen, Maarit Mäkilä(pj), Seppo Mäkilä (rahastonhoitaja), Jorma Pahlberg, Jaana Saarenvalta (vpj), Jari Valkeapää (siht.), Sirpa Valkeapää, Kari Lahti ja Reija Pahlberg.

Jäsenkurssit Yhdistys on järjestänyt jäsenistölleen vuoden aikana 5 lavatanssikurssipäivää ja lisäksi 4 lyhyempää kertaustuntia. Kurssit ovat olleet jäsenille maksuttomia. Järjestetyt kurssit olivat:

 8.8. rumba-bolero ja bachata

 11.9. hitaat ja cha cha

 12.9. valssi ja hidas valssi

 17.10. foksi ja fusku

 6.11. suomalainen tango

 19.10. 26.10. 2.11. ja 9.11. wanhan tangon kertaus

 Muu toiminta

 Keväällä 2021 teimme Turussa toimivan Urheilutukun kanssa sopimuksen seuratuotteiden hankinnasta seuran logolla varustettuna.

 13.5.21 järjestimme jäsenten patikointi- ja ulkoilupäivän Liedon Parmaharjulla. Yhdistys tarjosi patikoinnin päätteeksi pientä purtavaa.

 7.9. – 30.11.21 jäsenten käytössä oli Runosmäen nuorisotalon sali joka tiistai-ilta vapaaharjoittelua ja tanssia varten. Yhdistys tarjosi tilan ja musiikin.

 20.11.21 pidettiin pikkujoulut Liedon Lujalassa hyvän ruoan, seurustelun ja tanssin parissa.

 Yhdistyksen monivuotinen puheenjohtaja Kari Filpus kutsuttiin kunniapuheenjohtajaksi ja monivuotinen hallituksen jäsen, rahastonhoitaja Merja Filpus kutsuttiin kunniajäseneksi. Heille toimitettavaksi julkaistiin kunniakirjat pikkujoulujuhlissa.